|  |  |  |  |
| --- | --- | --- | --- |
|  | **Lyngen kommune** |  |  |
| **Arkiv:** | FE-033 |
| **JournalpostID:** | 20/2069 |
| **Saksbehandler:** | Anette Holst |
|  |  | **Dato:** | 30.11.2020 |

**Saksframlegg**

| **Saksnr.** | **Utvalg** | **Møtedato** |
| --- | --- | --- |
|   |   |   |

**Reglement for ungdomsrådet i Lyngen**

**Henvisning til lovverk:**

Lov om kommuner og fylkeskommuner § 5-12

Forskrift om kommunale og fylkeskommunal råd for eldre, personer med funksjonsnedsettelse og ungdom

**Saksopplysninger**

**Generelle opplysninger om saken**

Gjeldende reglement for ungdomsråd ble vedtatt i sak 65/19 i kommunestyret i Lyngen. Her er funksjonstiden for medlemmene 2 år. Dette medfører at ungdomsskolene i år 2 vil være uten representasjon, noe som er uheldig for rådet. Ungdomsrådet ber derfor kommunestyret vedta nytt reglement for ungdomsrådet, der representasjon forutsetter at du fortsatt representerer skolen du er valgt inn for.

**Forhold til overordnet plan og øvrige vedtak**

K sak 65/19

**Økonomisk konsekvenser**

Ingen

**Risiko- og sikkerhetsmessige konsekvenser**

Ingen

**Miljøkonsekvenser**

Ingen

**Folkehelse/friluftsliv**

Ingen

**Vurdering av alternativer og konsekvenser**

Ved forberedelse til valg ble en uheldig effekt av det nye reglementet oppdaget. Ungdomsrådet risikerer å miste representasjon fra ungdomsskolene i kommunen. Ungdomsrådet ber derfor kommunestyret vedta nytt reglement, der antallet uavhengige også er utvidet til 4 plasser.

**Rådmannens innstilling:**

Det framlagte reglementet for ungdomsrådet i Lyngen vedtas

1. **Valg og sammensetning**

Ungdomsrådet oppnevnes av kommunestyret i henhold til kommuneloven § 5-12 «Eldreråd, råd for personer med funksjonsnedsettelse og ungdomsråd eller annet medvirkningsorgan for ungdom.»

Ungdomsrådet består av 11 medlemmer med personlige vara.

Elevråd, ungdomsklubb og videregående skole innstiller medlemmer til ungdomsrådet. I tillegg avsettes det fire frie plasser som ungdommer kan søke på, og som velges av det gamle ungdomsrådet.

Ungdomsrådet består av:

1 representant fra klubbstyret på Lyngseidet

2 representanter fra Eidebakken skole

2 representanter fra Lenangen skole

2 representanter fra Nordkjosbotn videregående skole

4 uavhengige representanter som velges av sittende råd.

Funksjonstiden er ett år for medlemmer valgt av skolene. For øvrige medlemmer er funksjonstiden 2 år. Dersom det er behov for suppleringsvalg gjøres disse på høsten.

Ungdomsrådet velger selv leder og nestleder i konstituerende møte

Ungdomsrådet velger to representanter til RUST

Ungdomsrådet velger 2 representanter til kommunestyret.

Medlemmene kan på valgtidspunktet ikke ha fylt 19 år. Hvert kjønn må være representert med minimum 40 %.

1. **Ansvar, rettigheter, oppgaver**

Ansvar:

Ungdomsrådet er et rådgivende organ for kommunen. Rådet har rett til å uttale seg i alle saker som gjelder ungdom. Slike saker skal kommunestyret forelegge for rådet. Rådet skal hvert år utarbeide en årsmelding.

Rettigheter:

Ungdomsrådet har møte- og talerett i :

Kommunestyret med 2 representanter

Med en representant i formann skap og levekårsutvalg.

Møteinnkalling og sakspapirer sendes fra møtesekretariatet.

Oppgaver:

Ungdomsrådet skal:

Være kontaktorgan for ungdom

Være høringspart i saker som angår barn og unge

Gjøre kjent arrangement og aktiviteter

1. **Ungdomsrådets møter**

Det settes opp en møteplan for hvert nye halvår, og rådet har møte ca. hver 6.uke. Ungdomsrådet innkalles med minst 7 dagers varsel. Fravær skal ikke registreres på skolen ved framvisning av møteinnkalling. Ungdomsrådet er beslutningsdyktig når minst halvparten av medlemmene er tilstede. Avgjørelsen treffes av alminnelig flertall. Ved stemmelikhet er lederens stemme avgjørende. Det skal skrives saksliste og møtereferat.

1. **Opplæring**

Ungdomskontakten har ansvar for å bistå ungdomsrådet med tilrettelegging og opplæringstiltak. Administrasjonen stiller med sekretær for ungdomsrådet.

1. **Politisk rådgiver/ungdomskontakt**

Politisk rådgiver utpekes av kommunestyret for valgperioden.

Den politiske rådgiveren skal:

-hjelpe ungdomsrådet med å etablere nødvendig kontaktnett med kommunale organer

-hjelpe til ved valget

-sikre opplæring

-involvere ungdomsrådet tidlig i aktuelle saker

1. **Endringer i reglement**

Reglementet skal tas opp til vurdering i Ungdomsrådet minst hvert 2.år. Forslag til endringer vedtas med 2/3 flertall og legges fram for Levekårsutvalget til behandling.

1. **Møtegodtgjørelse**

Medlemmene i ungdomsrådet betegnes som folkevalgte og får godtgjøring etter reglement for folkevalgte.

1. **Økonomi**

Kommunestyret bevilger midler til drift for Ungdomsrådet ved årlig budsjettbehandling. I tillegg tildeles midler til tiltak barn og unge. Sekretæren i ungdomsrådet har det overordnede ansvaret for rapportering på ungdomsrådets budsjett og regnskap.

| **Vedlegg:** |
| --- |
|   |